નવસારીના વોર્ડ નં. 10માં આવેલા લંગરવાડના લોકોનો મોરચો ગુરૂવારે પાલિકા કચેરીએ આવ્યો હતો. આ લોકોની રજૂઆત હતી કે એક ટાઈમ પણ પૂરતું પાણી મળતુ નથી. અપૂરતા પાણીની સાથે ગંદુ પાણી આવતું હોવાની પણ રજૂઆત કરી હતી. શનિવારે વોર્ડ નં. 11મા આવેલા વસંતવિહારના લોકો પાલિકા કચેરીએ આવ્યા હતા. અહીંના લોકોની રજૂઆત એ હતી કે પાણી ઓછું આવે છે, જેથી જરૂરિયાત મુજબનું પાણી મળતું નથી. સોમવારે વોર્ડ નં. 11ના અલીફનગર વિસ્તારની મહિલાઓનો મોરચો પાલિકા કચેરીએ આવ્યો હતો. અહીંના કેટલાક ઘરોમાં ઓછુ પાણી આવે છે તો કેટલાક ઘરોમાં ‘ટીપુ’ પાણી પણ આવતું નથી.